Smyrna
Smyrna er i græsk mytologi datter af kong Kinyras. Hun nægtede at dyrke Afrodite og blev som hævn fra gudinden forelsket i sin far. Smyrna lokkede den intetanende Kinyras til et incestforhold, hvis resultat blev Adonis. Da Kinyras opdagede bedraget, prøvede han at dræbe Smyrna, men Zeus ynkedes over hende og forvandlede hende til træet, hvis tårer er myrra. Senere sprak barken, og træet fødte Adonis. Sagnet om pigen med den forkrøblede seksualitet er mesterligt genfortalt af Ovid i Metamorphoses.